Pasiūlymas TARYBOS SPRENDIMAS dėl pozicijos, kurios Europos Sąjunga turi laikytis Asociacijos taryboje, įsteigtoje Europos Sąjungos bei jos valstybių narių ir Centrinės Amerikos asociacijos susitarimu, priimant Asociacijos tarybos sprendimus dėl Asociacijos tarybos ir Asociacijos komiteto darbo tvarkos taisyklių, dėl Darbo tvarkos taisyklių, kuriomis reglamentuojamas ginčų sprendimas pagal X antraštinę dalį, bei Kolegijos narių ir tarpininkų elgesio kodekso, dėl kolegijos narių sąrašo ir dėl Prekybos ir darnaus vystymosi ekspertų sąrašo /* COM/2014/0237 final - 2014/0130 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Europos Sąjungos bei jos valstybių narių ir Centrinės Amerikos asociacijos susitarimas (toliau – Susitarimas) buvo pasirašytas 2012 m. birželio 29 d. ir laikinai taikomas Nikaragvoje, Hondūre ir Panamoje nuo 2013 m. rugpjūčio 1 d., Salvadore ir Kosta Rikoje – nuo 2013 m. spalio 1 d., Gvatemaloje – nuo 2013 m. gruodžio 1 d. Susitarimo 5 straipsnio 2 dalyje nustatyta, kad Asociacijos taryba priima savo darbo tvarkos taisykles. Susitarimo 7 straipsnio 3 dalyje nustatyta, kad Asociacijos taryba priima Asociacijos komiteto darbo tvarkos taisykles. Susitarimo 8 straipsnio 6 dalyje nustatyta, kad Asociacijos taryba priima pakomitečių darbo tvarkos taisykles. 297 straipsnio 2 dalyje nustatyta, kad Asociacijos taryba patvirtina septyniolikos ekspertų, turinčių aplinkos teisės, tarptautinės prekybos ar ginčų pagal tarptautinius susitarimus sprendimo patirties, sąrašą ir septyniolikos ekspertų, turinčių darbo teisės, tarptautinės prekybos ar ginčų pagal tarptautinius susitarimus sprendimo patirties, sąrašą. 325 straipsnio 1 dalyje nustatyta, kad Asociacijos taryba sudaro trisdešimt šešių asmenų, pageidaujančių ir galinčių būti kolegijos nariais pagal Susitarimo IV dalies X antraštinę dalį „Ginčų sprendimas“, sąrašą. 328 straipsnio 1 dalyje nustatyta, kad Asociacijos taryba priima Darbo tvarkos taisykles ir Elgesio kodeksą, kuriais reglamentuojamas ginčų sprendimas pagal Susitarimo X antraštinę dalį. Pridedamas pasiūlymas – Tarybos sprendimo dėl Europos Sąjungos pozicijos Asociacijos taryboje minėtais klausimais pasiūlymas. 2. KONSULTACIJŲ SU SUINTERESUOTOSIOMIS ŠALIMIS REZULTATAI Rengiantis pirmajam Asociacijos tarybos posėdžiui Susitarimui įgyvendinti su Centrine Amerika jau svarstytos ir sulygtos Asociacijos tarybos ir Asociacijos komiteto darbo tvarkos taisyklės, darbo tvarkos taisyklės, kuriomis reglamentuojamas ginčų sprendimas pagal X antraštinę dalį, bei Kolegijos narių ir tarpininkų elgesio kodeksas, kolegijos narių sąrašas ir Prekybos ir darnaus vystymosi ekspertų sąrašas. Svarstymai pradėti prieš pradedant laikinai taikyti Susitarimą 2013 m. kovo mėn. Tačiau juos baigti buvo galima tik pradėjus Susitarimą laikinai taikyti visame regione 2013 m. gruodžio mėn. Galutinis šio pasiūlymo tekstas yra šių nuodugnių svarstymų rezultatas. 2010 m. liepos 30 d. (Prekybos politikos komiteto posėdžio dokumentas Nr. 452/10) Komisija paragino valstybes nares pateikti kandidatus asmenų, kurie spręstų ginčus, sąrašui sudaryti. ES atstovai, galintys būti arbitrais ar ekspertais Susitarimo Prekybos ir darnaus vystymosi antraštinės dalies klausimais, išrinkti iš valstybių narių atsiųstų kandidatų. 3. TEISINIAI PASIŪLYMO ASPEKTAI Atsižvelgdama į Sutartį dėl Europos Sąjungos veikimo ir ypač į jos 217 straipsnį kartu su 218 straipsnio 9 dalimi, Komisija Tarybai teikia pasiūlymą dėl pozicijos, kurios turėtų būti laikomasi Sąjungos vardu pagal Susitarimą įsteigtoje Asociacijos taryboje, priėmimo. 2014/0130 (NLE) Pasiūlymas TARYBOS SPRENDIMAS dėl pozicijos, kurios Europos Sąjunga turi laikytis Asociacijos taryboje, įsteigtoje Europos Sąjungos bei jos valstybių narių ir Centrinės Amerikos asociacijos susitarimu, priimant Asociacijos tarybos sprendimus dėl Asociacijos tarybos ir Asociacijos komiteto darbo tvarkos taisyklių, dėl Darbo tvarkos taisyklių, kuriomis reglamentuojamas ginčų sprendimas pagal X antraštinę dalį, bei Kolegijos narių ir tarpininkų elgesio kodekso, dėl kolegijos narių sąrašo ir dėl Prekybos ir darnaus vystymosi ekspertų sąrašo EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi, atsižvelgdama į Europos Komisijos pasiūlymą, kadangi: (1) 2007 m. balandžio 23 d. Taryba įgaliojo Komisiją Europos Sąjungos bei jos valstybių narių vardu vesti derybas dėl Asociacijos susitarimo su Centrine Amerika. 2010 m. kovo 10 d. derybiniai nurodymai pakeisti, įtraukiant į derybas Panamą. (2) Derybos baigtos 2010 m. gegužės mėn. Madride vykusiame ES ir Lotynų Amerikos bei Karibų jūros regiono šalių aukščiausiojo lygio susitikime. (3) Europos Sąjungos bei jos valstybių narių ir Centrinės Amerikos asociacijos susitarimas (toliau – Susitarimas)[1] buvo parafuotas 2011 m. kovo 22 d. ir pasirašytas 2012 m. birželio 29 d. (4) Vadovaujantis 353 straipsnio 4 dalimi, Susitarimas Nikaragvoje, Hondūre ir Panamoje laikinai taikomas nuo 2013 m. rugpjūčio 1 d., Salvadore ir Kosta Rikoje – nuo 2013 m. spalio 1 d., Gvatemaloje – nuo 2013 m. gruodžio 1 d. (5) Susitarimo 4 straipsniu įsteigiama Asociacijos taryba, kuri stebi, kaip siekiama Susitarimo tikslų, ir prižiūri jo įgyvendinimą. (6) Susitarimo 6 straipsnyje nustatyta, kad siekiant Susitarimo tikslų, Asociacijos taryba įgaliojama priimti sprendimus Susitarime nustatytais atvejais. (7) Susitarimo 5 straipsnio 2 dalyje nustatyta, kad Asociacijos taryba priima savo darbo tvarkos taisykles. (8) Susitarimo 7 straipsnio 3 dalyje nustatyta, kad Asociacijos taryba priima Asociacijos komiteto darbo tvarkos taisykles. (9) Susitarimo 8 straipsnio 6 dalyje nustatyta, kad Asociacijos taryba priima pakomitečių darbo tvarkos taisykles. (10) 297 straipsnio 2 dalyje nustatyta, kad Asociacijos taryba patvirtina septyniolikos ekspertų, turinčių aplinkos teisės, tarptautinės prekybos ar ginčų pagal tarptautinius susitarimus sprendimo patirties, sąrašą ir septyniolikos ekspertų, turinčių darbo teisės, tarptautinės prekybos ar ginčų pagal tarptautinius susitarimus sprendimo patirties, sąrašą. (11) 325 straipsnio 1 dalyje nustatyta, kad Asociacijos taryba sudaro trisdešimt šešių asmenų, pageidaujančių ir galinčių būti kolegijos nariais pagal Susitarimo X antraštinę dalį „Ginčų sprendimas“, sąrašą, (12) 328 straipsnio 1 dalyje nustatyta, kad Asociacijos taryba priima Darbo tvarkos taisykles ir Elgesio kodeksą, kuriais reglamentuojamas ginčų sprendimas pagal Susitarimo X antraštinę dalį, (13) Sąjunga turėtų nustatyti poziciją, kurios turėtų būti laikomasi priimant Asociacijos tarybos ir Asociacijos komiteto darbo tvarkos taisykles, Darbo tvarkos taisykles, kuriomis reglamentuojamas ginčų sprendimas pagal X antraštinę dalį, bei Kolegijos narių ir tarpininkų elgesio kodeksą, kolegijos narių sąrašą ir Prekybos ir darnaus vystymosi ekspertų sąrašą, PRIĖMĖ ŠĮ SPRENDIMĄ: 1 straipsnis Pozicija, kurios Europos Sąjunga turi laikytis Asociacijos taryboje, įsteigtoje Europos Sąjungos bei jos valstybių narių ir Centrinės Amerikos asociacijos susitarimu, priimant Asociacijos tarybos ir Asociacijos komiteto darbo tvarkos taisykles, Darbo tvarkos taisykles, kuriomis reglamentuojamas ginčų sprendimas pagal X antraštinę dalį, bei Kolegijos narių ir tarpininkų elgesio kodeksą, kolegijos narių sąrašą ir Prekybos ir darnaus vystymosi ekspertų sąrašą, grindžiama prie šio sprendimo pridedamais Asociacijos tarybos sprendimų projektais. Neesminiams Asociacijos tarybos sprendimų projektų pakeitimams gali pritarti Sąjungos atstovai Asociacijos taryboje be papildomo Tarybos sprendimo. 2 straipsnis Priimtas Asociacijos tarybos sprendimas skelbiamas Europos Sąjungos oficialiajame leidinyje. 3 straipsnis Šis sprendimas įsigalioja jo priėmimo dieną. Priimta Briuselyje Tarybos vardu Pirmininkas [1] OL L346, 2012 12 15. I PRIEDAS ES IR CENTRINĖS AMERIKOS ASOCIACIJOS TARYBOS SPRENDIMAS Nr. 1/[…] [data] dėl Asociacijos tarybos ir Asociacijos komiteto darbo tvarkos taisyklių priėmimo ES IR CENTRINĖS AMERIKOS ASOCIACIJOS TARYBA, atsižvelgdama į Europos Sąjungos bei jos valstybių narių ir Centrinės Amerikos asociacijos susitarimą (toliau – Susitarimas), visų pirma į jo 4 straipsnį, 5 straipsnio 2 dalį, 7 straipsnio 3 dalį ir 8 straipsnio 6 dalį, kadangi: (1) vadovaujantis 353 straipsnio 4 dalimi, Susitarimo IV dalis Nikaragvoje, Hondūre ir Panamoje taikoma nuo 2013 m. rugpjūčio 1 d., Salvadore ir Kosta Rikoje – nuo 2013 m. spalio 1 d., Gvatemaloje – nuo 2013 m. gruodžio 1 d.; (2) siekiant prisidėti prie veiksmingo Susitarimo įgyvendinimo, turėtų būti kuo greičiau sukurta jo institucinė struktūra; (3) jei Susitarime nenumatyta kitaip, Asociacijos taryba prižiūri Susitarimo įgyvendinimą ir nustato savo bei Asociacijos komiteto ir pakomitečių darbo tvarkos taisykles, NUSPRENDĖ: Vienintelis straipsnis Priimamos Asociacijos tarybos bei Asociacijos komiteto ir pakomitečių darbo tvarkos taisyklės, kaip atitinkamai nustatyta A ir B prieduose. Šis sprendimas įsigalioja jo priėmimo dieną. Priimta ... xxxx. ES ir Centrinės Amerikos Asociacijos tarybos vardu […] Kosta Rikos vardu || […] Salvadoro vardu || […] Gvatemalos vardu || || […] Hondūro vardu || […] Nikaragvos vardu […] Europos Sąjungos vardu || […] Panamos vardu ES IR CENTRINĖS AMERIKOS ASOCIACIJOS TARYBOS SPRENDIMO Nr. 1/[…] A PRIEDAS [data] Asociacijos tarybos darbo tvarkos taisyklės 1 straipsnis Sudėtis 1. Pagal Europos Sąjungos bei jos valstybių narių ir Centrinės Amerikos asociacijos susitarimo (toliau – Susitarimas) 4 straipsnio 1 dalį įsteigta Asociacijos taryba vykdo savo pareigas kaip nustatyta Susitarimo 4 straipsnio 2 dalyje ir atsako už bendrą Susitarimo įgyvendinimą, taip pat visus kitus dvišalius, daugiašalius ar tarptautinius klausimus, susijusius su bendrais interesais. 2. Kaip nustatyta Susitarimo 5 ir 345 straipsniuose, Asociacijos tarybą sudaro Europos Sąjungos ir kiekvienos iš CA Šalies respublikų atitinkami ministrų lygmens atstovai, atsižvelgiant į konkrečius posėdžiuose spręstinus klausimus. 3. Vadovaujantis Susitarimo 345 straipsniu, kai Asociacijos taryba vykdo išimtinai arba iš esmės Susitarimo IV dalimi pavestas užduotis, ją sudaro ES Šalies atstovai ir kiekvienos iš CA Šalies respublikų ministrai, atsakingi už su prekyba susijusius reikalus. 4. Kaip nustatyta Susitarimo 352 straipsnio 3 dalyje, CA Šalies respublikos, priimdamos sprendimus dėl Susitarimo institucinės struktūros, veikia bendrai; sprendimai ir rekomendacijos priimami bendru jų sutarimu. 5. Bet kuri Susitarimo Šalis, baigusi 353 straipsnio 2 ar 4 dalyje nustatytas procedūras, tampa Asociacijos tarybos nare. 6. Asociacijos taryba bet kuriai Susitarimo Šaliai, nebaigusiai 353 straipsnio 2 ar 4 dalyje nustatytų procedūrų, suteikia stebėtojos statusą. 7. Darbo tvarkos taisyklėse vartojamo termino „Šalis“ apibrėžtis atitinka Susitarimo 352 straipsnyje pateiktą apibrėžtį. 2 straipsnis Pirmininkavimas Asociacijos tarybai paeiliui po 12 mėnesių pirmininkauja ES Šalis ir CA Šalis. Pirmininkas turi būti Asociacijos tarybos narys. Pirmasis laikotarpis prasideda pirmojo Asociacijos tarybos posėdžio dieną, o baigiasi tų pačių metų gruodžio 31 d. 3 straipsnis Posėdžiai 1. Asociacijos taryba posėdžiauja reguliariai ir ne rečiau nei kas dvejus metus. Bet kurios Šalies prašymu ir jei Šalys sutinka, Asociacijos taryba gali rengti specialias sesijas. 2. Asociacijos tarybos posėdžiai rengiami tinkamoje vietoje ir Šalių sutartu laiku. 3. Asociacijos tarybos posėdžius kartu sušaukia Asociacijos tarybos sekretoriai, suderinę su Asociacijos tarybos pirmininku. 4. Išimties atveju ir jei Šalys sutinka, Asociacijos tarybos posėdžiai gali būti rengiami naudojant technologines priemones, pavyzdžiui, vaizdo konferencijas. 4 straipsnis Atstovavimas 1. Posėdžiuose dalyvauti negalintys Asociacijos tarybos nariai gali būti atstovaujami. Jei narys nori būti atstovaujamas, jis turi pirmininkui pranešti savo atstovo vardą ir pavardę iki posėdžio, kuriame narys turi būti atstovaujamas. 2. Asociacijos tarybos nario atstovas turi visas to nario teises. 5 straipsnis Delegacijos 1. Asociacijos tarybos narius gali lydėti kiti pareigūnai. Prieš kiekvieną posėdį per sekretoriatą pirmininkui pranešama apie planuojamą kiekvienos Šalies delegacijos sudėtį. 2. Šalims susitarus, Asociacijos taryba į posėdžius stebėtojo teisėmis gali pakviesti ne narius, kurie pateiktų informacijos tam tikrais klausimais. 6 straipsnis Sekretoriatas ES Šalies ir CA Šalies pareigūnai kartu eina Asociacijos tarybos sekretorių pareigas. 7 straipsnis Korespondencija 1. Asociacijos tarybai skirta korespondencija adresuojama ES Šalies arba CA Šalies respublikos sekretoriui, kuris apie tai informuoja kitą sekretorių. 2. Sekretoriatas užtikrina, kad korespondencija būtų persiųsta pirmininkui ir, jei reikia, išplatinta kitiems Asociacijos tarybos nariams. 3. Sekretoriatas persiunčia korespondenciją Europos Komisijos generaliniam sekretoriui, Europos išorės veiksmų tarnybai, valstybių narių nuolatinėms atstovybėms ir Europos Sąjungos Tarybos generaliniam sekretoriatui bei CA Šalies respublikų ambasadoms Briuselyje (Belgija), o kopiją, jei taikytina, perduoda užsienio reikalų ministerijoms arba ministerijoms, atsakingoms už su prekyba susijusius reikalus. 4. Asociacijos tarybos pirmininko pranešimus adresatams siunčia Sekretoriatas ir, jei reikia, juos išplatina kitiems Asociacijos tarybos nariams trečioje dalyje nurodytais adresais. 8 straipsnis Konfidencialumas 1. Asociacijos tarybos posėdžiai yra uždari, jeigu nenuspręsta kitaip. 2. Kai Šalis pateikia Asociacijos tarybai informaciją, kuri nurodyta kaip konfidenciali, kita Šalis šią informaciją tvarko laikydamasi Susitarimo 336 straipsnio 2 dalyje nustatytos procedūros. 3. Kiekviena Šalis gali nuspręsti, ar skelbti Asociacijos tarybos sprendimus ir rekomendacijas savo atitinkamame oficialiajame leidinyje. 9 straipsnis Posėdžių darbotvarkės 1. Pirmininkas rengia kiekvieno posėdžio preliminarią darbotvarkę. Asociacijos tarybos sekretoriai ją persiunčia 7 straipsnyje nurodytiems adresatams likus ne mažiau kaip 15 kalendorinių dienų iki posėdžio pradžios. Į preliminarią darbotvarkę įtraukiami punktai, dėl kurių įtraukimo į darbotvarkę pirmininkas gavo prašymą iki posėdžio pradžios likus ne mažiau kaip 21 kalendorinei dienai, tačiau šie punktai į preliminarią darbotvarkę neįrašomi, jei jų svarstymui būtini dokumentai nėra pateikiami sekretoriams iki darbotvarkės išsiuntimo dienos. 2. Darbotvarkę Asociacijos taryba priima kiekvieno posėdžio pradžioje. Šalims sutarus, į darbotvarkę galima įtraukti ir kitų klausimų, kurie nebuvo įtraukti į preliminarią darbotvarkę. 3. Pasikonsultavęs su Šalimis pirmininkas gali sutrumpinti 1 dalyje nurodytus laikotarpius, kad būtų atsižvelgta į su konkrečiu atveju susijusius reikalavimus. 10 straipsnis Posėdžių protokolai 1. Visų posėdžių protokolų projektus kartu rengia abu sekretoriai. 2. Paprastai protokoluose pateikiama tokia su kiekvienu darbotvarkės klausimu susijusi informacija: a) Asociacijos tarybai pateikti dokumentai; b) pareiškimai, kuriuos paprašė įrašyti Asociacijos tarybos nariai, ir c) klausimai, dėl kurių Šalys susitarė, be kita ko, priimti sprendimai, pareiškimai, dėl kurių sutarta, ir išvados. 3. Protokolo projektas teikiamas Asociacijos tarybai patvirtinti. Protokolai patvirtinami per 45 kalendorines dienas po kiekvieno Asociacijos tarybos posėdžio. Patvirtintą protokolą pasirašo pirmininkas ir abu sekretoriai. Patvirtinta kopija persiunčiama kiekvienam 7 straipsnyje nurodytam adresatui. 11 straipsnis Sprendimai ir rekomendacijos 1. Asociacijos taryba sprendimus priima ir rekomendacijas teikia bendru Šalių sutarimu, o juos Asociacijos tarybos posėdžiuose pasirašo kiekvienas narys. Asociacijos tarybai priimant sprendimus stebėtojai nedalyvauja. 2. Jei Šalys susitaria, Asociacijos taryba gali priimti sprendimus ir teikti rekomendacijas taikydama rašytinę procedūrą. Šiuo tikslu Asociacijos tarybos pirmininkas pagal 7 straipsnį rašytinį pasiūlymo tekstą perduoda nariams ir stebėtojams ir nustato ne trumpesnį nei 21 kalendorinės dienos terminą, per kurį nariai turi pranešti apie visas išlygas ar pakeitimus, kuriuos norėtų padaryti. Susitarus dėl teksto, sprendimą ar rekomendaciją savarankiškai ir paeiliui pasirašo ES Šalies ir kiekvienos iš CA Šalies respublikų atstovai. 3. Pagal Susitarimo 6 straipsnį Asociacijos tarybos aktai vadinami atitinkamai „sprendimu“ ar „rekomendacija“. Asociacijos tarybos sekretoriatas kiekvienam sprendimui ar rekomendacijai suteikia eilės numerį, nurodo jų priėmimo datą ir temą. Kiekviename sprendime turi būti nurodyta jo įsigaliojimo data ir Šalys turi jį pasirašyti. 4. Asociacijos tarybos sprendimų ir rekomendacijų autentiškumą tvirtina abu sekretoriai. 5. Sprendimai ir rekomendacijos siunčiami visiems Darbo tvarkos taisyklių 7 straipsnyje nurodytiems adresatams. 6. Kiekviena Šalis gali nuspręsti, ar skelbti Asociacijos tarybos sprendimus ir rekomendacijas savo atitinkamame oficialiajame leidinyje. 12 straipsnis Kalbos 1. Oficialiosios Asociacijos tarybos kalbos – ispanų ir dar viena iš oficialiųjų Susitarimo kalbų, dėl kurių Šalys susitarė. 2. Jei nenuspręsta kitaip, Asociacijos taryba, svarstydama klausimus, remiasi tomis kalbomis parengtais dokumentais. 13 straipsnis Išlaidos 1. Kiekviena Šalis padengia visas dėl dalyvavimo Asociacijos tarybos posėdžiuose patirtas išlaidas – tiek išlaidas personalui, kelionei ir pragyvenimui, tiek pašto bei telekomunikacijų išlaidas. 2. Posėdžių organizavimo ir dokumentų dauginimo išlaidas apmoka posėdį rengianti Šalis. 3. Išlaidas, susijusias su vertimu žodžiu posėdžiuose ir dokumentų vertimu raštu į ispanų ir kitą oficialią Asociacijos tarybos kalbą, kaip nurodyta Darbo tvarkos taisyklių 12 straipsnio 1 dalyje, ir iš jų, apmoka posėdį rengianti Šalis. Vertimo žodžiu ir raštu į kitas kalbas ir iš jų išlaidas tiesiogiai apmoka tokių paslaugų prašiusi Šalis. 14 straipsnis Asociacijos komitetas 1. Pagal Susitarimo 7 straipsnį Asociacijos tarybai vykdyti funkcijas padeda Asociacijos komitetas. Komitetą sudaro ES Šalies ir CA Šalies Susitarime nustatyto lygmens atstovai. 2. Asociacijos komitetas rengia Asociacijos tarybos posėdžius ir klausimų svarstymus[1], jei reikia, įgyvendina Asociacijos tarybos sprendimus ir apskritai užtikrina asociacijos santykių tęstinumą ir tinkamą Susitarimo veikimą. Jis svarsto bet kokį Asociacijos tarybos jam perduotą klausimą ar bet kurį kitą klausimą, kuris gali iškilti įgyvendinant Susitarimą. Jis teikia pasiūlymus arba bet kokius sprendimų arba rekomendacijų projektus Asociacijos tarybai patvirtinti. Pagal Susitarimo 7 straipsnio 4 dalį Asociacijos taryba gali perduoti įgaliojimus Asociacijos komitetui priimti sprendimus jos vardu. 3. Tais atvejais, kai Susitarime nurodomas reikalavimas arba galimybė konsultuotis, arba kai Šalys abipusiu susitarimu nusprendžia konsultuotis viena su kita, tokios konsultacijos gali vykti Asociacijos komitete, išskyrus atvejus, kai Susitarime nustatyta kitaip. Abiem Šalims sutarus, konsultacijas galima tęsti Asociacijos taryboje. 15 straipsnis Darbo tvarkos taisyklių keitimas Darbo tvarkos taisyklės gali būti iš dalies keičiamos pagal 11 straipsnio nuostatas. ES IR CENTRINĖS AMERIKOS ASOCIACIJOS TARYBOS SPRENDIMO Nr. 1/[…] B PRIEDAS [data] Asociacijos komiteto ir pakomitečių darbo tvarkos taisyklės 1 straipsnis Sudėtis 1. Pagal Europos Sąjungos bei jos valstybių narių ir Centrinės Amerikos asociacijos susitarimo (toliau – Susitarimas) 7 straipsnį įsteigtas Asociacijos komitetas vykdo savo pareigas kaip nustatyta Susitarime ir atsako už bendrą Susitarimo įgyvendinimą. 2. Kaip nustatyta Susitarimo 7 straipsnio 1 dalyje ir 346 straipsnyje, Asociacijos komitetą sudaro Europos Sąjungos ir kiekvienos iš CA Šalies respublikų atitinkami vyresniųjų pareigūnų lygmens atstovai, kompetentingi spręsti konkrečius posėdžio klausimus. 3. Bet kuri Susitarimo Šalis, baigusi 353 straipsnio 2 ar 4 dalyje nustatytas procedūras, tampa Asociacijos komiteto nare. 4. Asociacijos komitetas bet kuriai Susitarimo Šaliai, nebaigusiai 353 straipsnio 2 ar 4 dalyje nustatytų procedūrų, suteikia stebėtojos statusą. 5. Vadovaujantis Susitarimo 346 straipsniu, kai Asociacijos komitetas vykdo išimtinai arba iš esmės Susitarimo IV dalimi pavestas užduotis, jį sudaro Šalių vyresnieji pareigūnai, atsakingi už su prekyba susijusius reikalus. Asociacijos komitetui vadovaujantis Šalies atstovas eina pirmininko pareigas. 6. Kaip nustatyta Susitarimo 352 straipsnio 3 dalyje, CA Šalies respublikos, priimdamos sprendimus dėl Susitarimo institucinės struktūros, veikia bendrai; sprendimai ir rekomendacijos priimami bendru jų sutarimu. 7. Darbo tvarkos taisyklėse vartojamo termino „Šalis“ apibrėžtis atitinka Susitarimo 352 straipsnyje pateiktą apibrėžtį. 2 straipsnis Pirmininkavimas Asociacijos komitetui paeiliui po 12 mėnesių pirmininkauja ES Šalis ir CA Šalis. Pirmininkas turi būti Asociacijos komiteto narys. Pirmasis laikotarpis prasideda pirmojo Asociacijos komiteto posėdžio dieną, o baigiasi tų pačių metų gruodžio 31 d. 3 straipsnis Posėdžiai 1. Jei Šalys nesusitaria kitaip, Asociacijos komitetas posėdžiauja reguliariai ir ne rečiau nei kasmet. Bet kurios Šalies prašymu ir jei Šalys sutinka, Asociacijos komitetas gali rengti specialias sesijas. 2. Visus Asociacijos komiteto posėdžius sušaukia pirmininkas Šalių sutartu laiku ir sutartoje vietoje. Asociacijos komiteto sekretoriatas pranešimą apie šaukiamą posėdį nariams pateikia likus ne mažiau kaip 28 kalendorinėms dienoms iki posėdžio pradžios, nebent Šalys susitaria kitaip. 3. Jei įmanoma, Asociacijos komiteto reguliarūs posėdžiai šaukiami iš anksto prieš reguliarius Asociacijos tarybos posėdžius. 4. Išimties atveju ir jei Šalys sutinka, Asociacijos komiteto posėdžiai gali būti rengiami naudojant sutartas technologines priemones. 4 straipsnis Atstovavimas 1. Kiekviena Šalis kitoms Šalims pateikia savo atstovų Asociacijos komitete (toliau – nariai), atsakingų už skirtingus klausimus, sąrašą. Sąrašą tvarko Asociacijos komiteto sekretoriatas. 2. Narys, norintis, kad konkrečiame posėdyje jam atstovautų pakaitinis narys, prieš posėdį raštu praneša Asociacijos komiteto Šalims pakaitinio nario vardą ir pavardę. Pakaitinis narys naudojasi visomis atstovaujamo nario teisėmis. 5 straipsnis Delegacijos Asociacijos komiteto narius gali lydėti kiti pareigūnai. Prieš kiekvieną posėdį per sekretoriatą Šalims pranešama apie planuojamą kiekvienos posėdyje dalyvausiančios delegacijos sudėtį. 6 straipsnis Sekretoriatas ES Šalies ir CA Šalies respublikų pareigūnai, paeiliui pagal šiuo tikslu CA Šalies respublikų nustatytas gaires, kartu eina Asociacijos komiteto sekretorių pareigas. 7 straipsnis Korespondencija 1. Asociacijos komitetui skirta korespondencija adresuojama ES Šalies arba CA Šalies respublikos sekretoriui, kuris apie tai informuoja kitą sekretorių. 2. Sekretoriatas užtikrina, kad Asociacijos komitetui skirta korespondencija būtų persiųsta komiteto pirmininkui ir, jei reikia, išplatinta kaip Darbo tvarkos taisyklių 8 straipsnyje nurodyti dokumentai. 3. Asociacijos komiteto pirmininko korespondenciją sekretoriatas siunčia Šalims ir, jei reikia, išplatina ją kaip Darbo tvarkos taisyklių 8 straipsnyje nurodytus dokumentus. 8 straipsnis Dokumentai 1. Kai Asociacijos komiteto svarstymai grindžiami rašytiniais patvirtinamaisiais dokumentais, sekretoriatas šiuos dokumentus sunumeruoja ir išplatina nariams. 2. Kiekvienas sekretorius atsako už dokumentų išplatinimą atitinkamiems Asociacijos komiteto nariams, o kopijas sistemingai perduoda kitam sekretoriui. 9 straipsnis Konfidencialumas 1. Asociacijos komiteto posėdžiai yra uždari, jeigu nenuspręsta kitaip. 2. Kai Šalis pateikia Asociacijos komitetui, pakomitečiams, darbo grupėms ar kitoms institucijoms informaciją, kuri nurodyta kaip konfidenciali, kita Šalis šią informaciją tvarko laikydamasi Susitarimo 336 straipsnio 2 dalyje nustatytos procedūros. 3. Kiekviena Šalis gali nuspręsti, ar skelbti Asociacijos komiteto sprendimus ir rekomendacijas savo atitinkamame oficialiajame leidinyje. 10 straipsnis Posėdžių darbotvarkės 1. Remdamasis Šalių pateiktais pasiūlymais, Asociacijos komiteto sekretoriatas sudaro preliminarią kiekvieno posėdžio darbotvarkę. Preliminari darbotvarkė kartu su susijusiais dokumentais nusiunčiama Asociacijos komiteto pirmininkui ir nariams likus ne mažiau kaip 15 kalendorinių dienų iki posėdžio pradžios kaip Darbo tvarkos taisyklių 8 straipsnyje nurodyti dokumentai. 2. Į preliminarią darbotvarkę įtraukiami klausimai, dėl kurių įtraukimo į darbotvarkę Šalies prašymą, kartu su susijusiais dokumentais, Asociacijos komiteto sekretoriatas gavo likus ne mažiau kaip 21 kalendorinei dienai iki posėdžio pradžios. 3. Darbotvarkę Asociacijos komitetas priima kiekvieno posėdžio pradžioje. Šalims susitarus, į darbotvarkę gali būti įtraukta ir kitų klausimų, kurie nebuvo įtraukti į preliminarią darbotvarkę. 4. Šalių sutarimu Asociacijos komiteto posėdžio pirmininkas į posėdžius gali kviesti stebėtojus ad hoc pagrindu ar ekspertus, kurie pateiktų informacijos tam tikrais klausimais. 5. Pasikonsultavęs su Šalimis, Asociacijos komiteto posėdžio pirmininkas gali sutrumpinti 1 ir 2 dalyse nurodytus laikotarpius, kad būtų atsižvelgta į su konkrečiu atveju susijusius reikalavimus. 11 straipsnis Posėdžių protokolai 1. Visų posėdžių protokolų projektus abu sekretoriai paprastai parengia per 21 kalendorinę dieną nuo posėdžio pabaigos. 2. Paprastai protokoluose pateikiama tokia su kiekvienu darbotvarkės klausimu susijusi informacija: a) Asociacijos komitetui pateikti dokumentai; b) pareiškimai, kuriuos paprašė įrašyti Asociacijos komiteto nariai, ir c) klausimai, dėl kurių Šalys susitarė, be kita ko, priimti sprendimai, rekomendacijos, pareiškimai, dėl kurių sutarta, ir išvados konkrečiais klausimais. 3. Protokole taip pat pateikiamas posėdyje dalyvavusių narių arba pakaitinių narių sąrašas, juos lydėjusių delegacijų narių sąrašas ir posėdyje dalyvavusių stebėtojų arba ekspertų sąrašas. 4. Protokolą Šalys raštu patvirtina per 28 kalendorines dienas nuo posėdžio dienos. Patvirtintą protokolą pasirašo Asociacijos komiteto pirmininkas ir abu sekretoriai. Patvirtinta kopija persiunčiama kiekvienai Šaliai. 5. Asociacijos komitetas priima veiksmų planą, į kurį įtraukiami veiksmai, dėl kurių susitarta posėdyje, ir sekančiame posėdyje aptaria jo įgyvendinimą, nebent susitariama kitaip. 12 straipsnis Sprendimai ir rekomendacijos 1. Konkrečiais atvejais, kai Asociacijos komitetui įgaliojimai priimti sprendimus perduoti Susitarimu ar kai tokius įgaliojimus perdavė Asociacijos taryba, komitetas priima sprendimus ir teikia rekomendacijas bendru Šalių sutarimu, o juos Asociacijos komiteto posėdžiuose pasirašo kiekvienas narys. Asociacijos komitetui priimant sprendimus stebėtojai nedalyvauja. 2. Jei Šalys susitaria, Asociacijos komitetas gali priimti sprendimus ir teikti rekomendacijas taikydamas rašytinę procedūrą. Šiuo tikslu Asociacijos komiteto pirmininkas pagal 8 straipsnį rašytinį pasiūlymo tekstą perduoda nariams ir stebėtojams ir nustato ne trumpesnį nei 21 kalendorinės dienos terminą, per kurį nariai turi pranešti apie visas išlygas ar pakeitimus, kuriuos norėtų padaryti. Susitarus dėl teksto, sprendimą ar rekomendaciją savarankiškai ir paeiliui pasirašo ES Šalies ir kiekvienos iš CA Šalies respublikų atstovai. 3. Asociacijos komiteto aktai vadinami atitinkamai „sprendimu“ ar „rekomendacija“. Asociacijos komiteto sekretoriatas kiekvienam sprendimui ar rekomendacijai suteikia eilės numerį, nurodo jų priėmimo datą ir temą. Kiekviename sprendime turi būti nurodyta jo įsigaliojimo data ir Šalys turi jį pasirašyti. 13 straipsnis Ataskaitos Asociacijos komitetas kiekviename reguliariame Asociacijos tarybos posėdyje teikia Asociacijos tarybai savo veiklos, taip pat pakomitečių, darbo grupių ar kitų institucijų veiklos ataskaitas. 14 straipsnis Kalbos 1. Oficialiosios Asociacijos komiteto kalbos – ispanų ir dar viena iš oficialiųjų Susitarimo kalbų, dėl kurių Šalys susitarė. 2. Jei nenuspręsta kitaip, Asociacijos komitetas, svarstydamas klausimus, remiasi tomis kalbomis parengtais dokumentais. 15 straipsnis Išlaidos 1. Kiekviena Šalis padengia visas dėl dalyvavimo Asociacijos komiteto posėdžiuose patirtas išlaidas – tiek išlaidas personalui, kelionei ir pragyvenimui, tiek pašto bei telekomunikacijų išlaidas. 2. Posėdžių organizavimo ir dokumentų dauginimo išlaidas apmoka posėdį rengianti Šalis. 3. Išlaidas, susijusias su vertimu žodžiu posėdžiuose ir dokumentų vertimu raštu į ispanų ir kitą oficialią Asociacijos komiteto kalbą, kaip nurodyta Darbo tvarkos taisyklių 14 straipsnio 1 dalyje, ir iš jų, apmoka posėdį rengianti Šalis. Vertimo žodžiu ir raštu į kitas kalbas ir iš jų išlaidas tiesiogiai apmoka tokių paslaugų prašiusi Šalis. 16 straipsnis Darbo tvarkos taisyklių keitimas Darbo tvarkos taisyklės gali būti iš dalies keičiamos pagal 12 straipsnio nuostatas. 17 straipsnis Pakomitečiai ir specialios darbo grupės 1. Pagal Susitarimo 8 straipsnio 2 dalį Asociacijos komitetas gali nuspręsti steigti Susitarime nenumatytus pakomitečius arba specialias darbo grupes, kurie padėtų jam vykdyti funkcijas. Asociacijos komitetas gali nuspręsti panaikinti bet kuriuos veikiančius pakomitečius ar darbo grupes, nustatyti arba pakeisti jų įgaliojimus. Jeigu nenuspręsta kitaip, pakomitečiai yra pavaldūs Asociacijos komitetui, kuriam pateikia ataskaitą po kiekvieno savo posėdžio. 2. Jeigu Susitarime nenustatyta arba Asociacijos taryba nesusitarė kitaip, šios Darbo tvarkos taisyklės taikomos mutatis mutandis bet kuriam pakomitečiui ar specialiai darbo grupei, jas pritaikant taip: a) kiekviena Šalis kitoms Šalims pateikia savo dalyvių pakomitečiuose ir darbo grupėse sąrašą ir nurodo jų funkcijas. Sąrašus tvarko Asociacijos komiteto sekretoriatas; b) visa kontaktinių centrų korespondencija, dokumentai ir susirašinėjimas taip pat tuo pačiu metu siunčiami Asociacijos komiteto sekretoriatui; c) jeigu Susitarime nenustatyta arba Šalys nesusitarė kitaip, pakomitečiams ar darbo grupėms suteikiami įgaliojimai priimti tik rekomendacijas. II PRIEDAS ES IR CENTRINĖS AMERIKOS ASOCIACIJOS TARYBOS SPRENDIMAS Nr. 2/[…] [data] dėl Darbo tvarkos taisyklių, kuriomis reglamentuojamas ginčų sprendimas pagal X antraštinę dalį, bei Kolegijos narių ir tarpininkų elgesio kodekso priėmimo ES IR CENTRINĖS AMERIKOS ASOCIACIJOS TARYBA, atsižvelgdama į Europos Sąjungos bei jos valstybių narių ir Centrinės Amerikos asociacijos susitarimą (toliau – Susitarimas), visų pirma į jo 6 straipsnio 1 dalį, 319 , 325 ir 328 straipsnius, kadangi: (1) vadovaujantis 6 straipsnio 1 dalimi, Asociacijos taryba įgaliojama priimti sprendimus Susitarime nustatytais atvejais; (2) vadovaujantis 328 straipsnio 1 dalimi, Asociacijos taryba per pirmą posėdį priima Darbo tvarkos taisykles ir Elgesio kodeksą, kuriais reglamentuojamas ginčų sprendimas pagal Susitarimo X antraštinę dalį, NUSPRENDĖ: Vienintelis straipsnis Priimamos Darbo tvarkos taisyklės, kuriomis reglamentuojamas ginčų sprendimas pagal Susitarimo X antraštinę dalį, bei Kolegijos narių ir tarpininkų elgesio kodeksas, kaip nustatyta atitinkamai A ir B prieduose. Šis sprendimas įsigalioja jo priėmimo dieną. Priimta ... xxxx. ES ir Centrinės Amerikos Asociacijos tarybos vardu […] Kosta Rikos vardu || […] Salvadoro vardu || […] Gvatemalos vardu || || […] Hondūro vardu || […] Nikaragvos vardu […] Europos Sąjungos vardu || […] Panamos vardu ES IR CENTRINĖS AMERIKOS ASOCIACIJOS TARYBOS SPRENDIMO Nr. 2/[…] A PRIEDAS [data] Darbo tvarkos taisyklės, kuriomis reglamentuojamas ginčų sprendimas pagal Susitarimo X antraštinę dalį BENDROSIOS NUOSTATOS 1. Bet kokia šiose taisyklėse pateikia nuoroda į straipsnį ar antraštinę dalį yra nuoroda į atitinkamą Susitarimo straipsnį arba į visą Susitarimo X antraštinę dalį „Ginčų sprendimas“. 2. Antraštinėje dalyje ir pagal šias taisykles vartojamos šios terminų apibrėžtys: a) patarėjas – Šalies pasamdytas ar paskirtas asmuo, konsultuojantis Šalį ar padedantis jai, kiek tai susiję su kolegijos veikla; b) Susitarimas – susitarimas, kuriuo steigiama Europos Sąjungos bei jos valstybių narių ir Centrinės Amerikos asociacija; c) padėjėjas – asmuo, paskirtas kolegijos nario ar kolegijos, atliekantis tyrimus arba padedantis kolegijos nariui ar kolegijai; kaip reikalauja ginčo sprendimas; d) Šalis ieškovė – Šalis, reikalaujanti sudaryti kolegiją pagal 311 straipsnį, kurią gali sudaryti viena ar daugiau CA Šalies respublikų; e) diena – kalendorinė diena; f) ginčo Šalys – Šalis ieškovė ir Šalis atsakovė; g) ginčo Šalis – Šalis ieškovė arba Šalis atsakovė; h) oficialios švenčių dienos – šeštadieniai ir sekmadieniai, taip pat kitos dienos, kurias Šalis laiko oficialiomis švenčių dienomis[2]; i) kolegija – kolegija, sudaryta pagal 312 straipsnį; j) kolegijos narys – pagal 312 straipsnį sudarytai kolegijai priklausantis asmuo; k) Šalis atsakovė – Šalis, tariamai pažeidusi 309 straipsnyje nurodytas nuostatas, kurią gali sudaryti viena ar daugiau CA Šalies respublikų; l) Šalies atstovas – darbuotojas arba kitas Šalies vyriausybės departamento, įstaigos ar kitos valstybinės institucijos paskirtas asmuo. 3. Už ginčo sprendimo procedūros logistinį administravimą, ypač už klausymų rengimą, yra atsakinga Šalis atsakovė, nebent susitariama kitaip. Tačiau ginčo Šalys dalijasi išlaidas, susijusias su organizaciniais reikalais, įskaitant kolegijos narių išlaidas ir išlaidas, susijusias su vertimu. DOKUMENTŲ, PRANEŠIMŲ IR KITOKIO SUSIRAŠINĖJIMO PATEIKIMAS 4. Visus prašymus, pranešimus, rašytinius pareiškimus ar kitus dokumentus ginčo Šalys ir kolegija siunčia naudodamosi pašto paslauga su pristatymo patvirtinimu, registruotu paštu, per kurjerį, faksu, teleksu, telegrama, e. paštu, interneto tinklu arba bet kuria kita telekomunikacijų priemone, leidžiančia užregistruoti išsiuntimą ir gavimą. Dokumentą pateikiančiai Šaliai dokumento pristatymo data yra data, nurodyta išsiuntimo registracijoje. Dokumentą gaunančiai Šaliai dokumento pristatymo data yra data, nurodyta gavimo registracijoje. Laikas nuo dokumento pristatymo iki faktinio jo gavimo į procedūrinius laikotarpius neįskaičiuojamas[3]. 5. Ginčo Šalis tuo pačiu metu pateikia kiekvieno rašytinio pareiškimo kopiją 67 taisyklėje nurodytai kitos ginčo Šalies tarnybai ir kiekvienam kolegijos nariui. Dokumento kopija pateikiama ir elektroniniu formatu. Ginčo Šalys ir kolegija, jei taip nurodyta antraštinėje dalyje, pateikia dokumentų kopijas Asociacijos komitetui. 6. Visi kolegijos pranešimai skiriami atitinkamoms Šalių tarnyboms. 7. Bet kuriame prašyme, pranešime, rašytiniame pareiškime ar kitame su ginčo nagrinėjimu kolegijoje susijusiame dokumente rastos smulkios rašybos klaidos gali būti ištaisytos atsiunčiant naują dokumentą, kuriame aiškiai nurodyti pakeitimai. 8. Jeigu paskutinė diena, kurią galima įteikti dokumentą, sutampa su procedūros Šalies oficialia švenčių diena arba jei atitinkama tarnyba tą dieną nedirba dėl force majeure, dokumentas tai Šaliai gali būti įteiktas kitą darbo dieną. GINČŲ SPRENDIMO SUDARANT KOLEGIJĄ PROCEDŪROS INICIJAVIMAS 9. Pagal 312 straipsnį paskyrus kolegijos narį, paskirtajam nariui suteikiama 10 dienų paskyrimui pritarti. Prie kolegijos nario sutikimo turi būti pridedama pirminė deklaracija, kaip nustatyta Elgesio kodekse. 10. Jeigu ginčo Šalys nesusitaria kitaip, asmenys, atlikę tarpininko ar kitokią ginčo sprendimo funkciją, negali būti kolegijos, sprendžiančios tolesnį su tuo pačiu klausimu susijusį ginčą, nariai. 11. Jeigu ginčo Šalys nesusitaria kitaip, jos turi susisiekti ar susitikti su kolegija per 7 dienas nuo jos sudarymo dienos, kaip nustatyta 312 straipsnio 6 dalyje, kad nustatytų klausimus, kuriuos ginčo Šalys ar kolegija laiko reikalingais, įskaitant kolegijos nariams ir kitiems asmenims mokėtino atlyginimo ir jų išlaidų klausimus, kaip nustatyta 63, 64 ir 65 taisyklėmis, tačiau jais neapsiribojant. PIRMINIAI PAREIŠKIMAI 12. Šalis ieškovė ne vėliau kaip per 20 dienų nuo kolegijos sudarymo dienos pateikia pirminį rašytinį pareiškimą. Šalis atsakovė atsakomąjį rašytinį pareiškimą pateikia ne vėliau kaip per 20 dienų nuo pirminio rašytinio pareiškimo pateikimo dienos. KOLEGIJŲ DARBAS 13. Kolegija nustato savo darbo grafiką suteikdama ginčo Šalims pakankamai laiko pasirengti ginčo sprendimo procedūrai. Darbo grafike nustatomos konkrečios datos ir terminai, per kurį reikia pateikti visus susijusius pranešimus, pareiškimus ir kitus dokumentus, taip pat kolegijos klausymų datos. Vadovaudamasi 19 taisykle, kolegija savo iniciatyva arba pasikonsultavusi su Šalimis gali keisti darbo grafiką ir bet kokiu atveju skubiai praneša ginčo Šalims apie bet kokius darbo grafiko pakeitimus. 14. Kolegijos pirmininkas pirmininkauja visiems posėdžiams. Kolegija gali įgalioti pirmininką priimti administracinius ir procedūrinius sprendimus. 15. Kolegija veiklą gali vykdyti naudodama bet kokias priemones, be kita ko, telefonu, faksu, registruotu paštu, per kurjerį, teleksu, telegrama, e. paštu, vaizdo konferencijų ar interneto tinklu, nebent Susitarimo IV dalyje ar kitur būtų nurodyta kitaip. Spręsdama, kokiomis priemonėmis naudotis, kolegija užtikrina, kad Šalies teisė visapusiškai ir veiksmingai dalyvauti ginčo sprendimo procedūroje nebūtų sumenkinta. 16. Kolegijos svarstymuose gali dalyvauti tik kolegijos nariai. Tačiau kolegija gali leisti svarstymuose dalyvauti padėjėjams, vertėjams žodžiu ar vertėjams raštu. 17. Bet kokių procedūrinių sprendimų, įskaitant kolegijos sprendimą dėl nagrinėjamo klausimo, priėmimas – išskirtinė kolegijos pareiga ir negali būti perduodama kitiems asmenims. 18. Kilus procedūriniam klausimui, kuris nereglamentuojamas atitinkamos antraštinės dalies nuostatomis ar šiomis taisyklėmis, kolegija tam ginčui gali nustatyti tinkamą su minėtomis nuostatomis suderintą procedūrą. 19. Jei kolegija mano, kad reikia pakeisti kurį nors ginčo nagrinėjimo metu taikomą terminą arba atlikti bet kokį kitą procedūrinį arba administracinį patikslinimą, ji raštu praneša ginčo Šalims apie pakeitimo ar patikslinimo priežastis ir nurodo reikalingą terminą arba patikslinimą. 317 straipsnio 3 dalyje nurodyti terminai nekeičiami, išskyrus išimtines aplinkybes. PAKEITIMAS 20. Jei kolegijos narys negali dalyvauti ginčo nagrinėjimo procedūroje, nusišalina arba turi būti pakeistas, jį pakeisiantis asmuo išrenkamas pagal 312 straipsnį. 21. Jeigu ginčo Šalis mano, kad kolegijos narys pažeidžia Elgesio kodeksą ar nesilaiko 325 straipsnyje nustatytų reikalavimų, ir todėl turėtų būti pakeistas, ši Šalis gali prašyti nušalinti šį kolegijos narį apie tai kitai ginčo Šaliai pranešdama per 10 dienų nuo tada, kai sužinojo apie aplinkybes, kuriomis kolegijos narys iš esmės pažeidė Elgesio kodeksą. 22. Jeigu ginčo Šalis mano, kad kolegijos narys, išskyrus kolegijos pirmininką, pažeidžia Elgesio kodeksą, ginčo Šalys per 10 dienų pasikonsultuoja tarpusavyje ir, jei pasiekia susitarimą, pakeičia kolegijos narį, pasirinkdamos į pakeisiantį asmenį pagal 312 straipsnį. Jei ginčo Šalims nepavyksta susitarti dėl kolegijos nario keitimo, bet kuri ginčo Šalis gali prašyti šį klausimą perduoti spręsti kolegijos pirmininkui, kurio sprendimas yra galutinis. Jei pirmininkas padaro išvadą, kad kolegijos narys pažeidžia Elgesio kodeksą, parenkamas jį pakeisiantis asmuo. Jis renkamas vadovaujantis ta 312 straipsnio dalimi, kuria remiantis buvo išrinktas keistinas kolegijos narys. Jeigu per 10 dienų nuo kolegijos pirmininko pranešimo Šalims apie tai, kad kolegijos narys pažeidė Elgesio kodeksą, naujas narys nepasirenkamas vadovaujantis atitinkama 312 straipsnio dalimi, naują kolegijos narį parenka kolegijos pirmininkas. Atranka įvykdoma per 5 dienas ir apie ją skubiai pranešama ginčo Šalims. 23. Jeigu ginčo Šalis mano, kad kolegijos pirmininkas pažeidžia Elgesio kodeksą, Šalys per 10 dienų pasikonsultuoja tarpusavyje ir, jei pasiekia susitarimą, pakeičia kolegijos pirmininką, pasirinkdamos jį pakeisiantį asmenį pagal 312 straipsnį. Jei ginčo Šalims nepavyksta susitarti dėl kolegijos pirmininko keitimo, bet kuri ginčo Šalis gali prašyti šį klausimą perduoti spręsti vienam iš likusių asmenų, kurie galėtų pirmininkauti kolegijai pagal atitinkamos antraštinės dalies 325 straipsnio 1 dalį. Tas asmuo parenkamas Asociacijos komiteto pirmininkui arba pirmininko atstovui traukiant burtus ne vėliau kaip per 5 dienas nuo prašymo gavimo, Šalims dalyvaujant savo noru. Sprendimas dėl kolegijos pirmininko pakeitimo yra galutinis. Jei šis asmuo padaro išvadą, kad kolegijos pirmininkas pažeidžia Elgesio kodeksą, jis burtų keliu atrenka naują pirmininką iš likusių asmenų, kurie galėtų pirmininkauti kolegijai pagal atitinkamos antraštinės dalies 325 straipsnio 1 dalį. Atrankoje ginčo Šalys dalyvauja savo noru; ji vyksta per 5 dienas nuo burtų traukimo dienos, kaip nurodyta ankstesnėje pastraipoje. 24. Kolegijos narys, tariamai pažeidęs Elgesio kodeksą, taip pat gali atsistatydinti; neatsistatydinimas reikštų, kad jis sutinka su prašyme jį pakeisti nurodytų priežasčių pagrįstumu. 25. Pakeitimo skyrimo klausimais kolegija savo nuožiūra sprendžia, ar reikia pakartoti vieną ar kelis klausymus. 26. Kolegijos darbas sustabdomas tam laikotarpiui, kuris reikalingas 20, 21, 22, 23 ir 24 taisyklėse nurodytoms procedūroms vykdyti. KLAUSYMAI 27. Pirmininkas, pasikonsultavęs[4] su ginčo Šalimis ir kitais kolegijos nariais, paskiria klausymo dieną, vietą bei laiką ir raštu praneša apie tai ginčo Šalims. Be to, jei klausymas nėra uždaras, už procedūros logistinį administravimą atsakinga ginčo Šalis šią informaciją paskelbia viešai. Jei ginčo Šalys neprieštarauja, kolegija gali nuspręsti klausymo nerengti. 28. Jeigu ginčo Šalys nesusitaria kitaip, klausymai rengiami Briuselyje, jei Šalis atsakovė yra Europos Sąjungos Šalis, arba atitinkamoje Centrinės Amerikos sostinėje, jei Šalis atsakovė yra CA Šalies respublika. 29. Jei ginčo Šalys susitaria, kolegija gali surengti papildomus klausymus. 30. Visi kolegijos nariai dalyvauja visuose klausymuose, kad būtų užtikrintas veiksmingas ginčo sprendimas ir kolegijos veiksmų, sprendimų ir nutarimų teisėtumas. 31. Nepaisant to, ar klausymas yra viešas, ar ne, jame gali dalyvauti šie asmenys: a) ginčo Šalių atstovai; b) ginčo Šalių patarėjai; c) administracijos darbuotojai, vertėjai žodžiu ir raštu bei teismo referentai ir d) kolegijos narių padėjėjai. Į kolegiją gali kreiptis tik ginčo Šalių atstovai ir patarėjai. 32. Likus ne mažiau kaip 5 dienoms iki klausymo dienos kiekviena ginčo Šalis įteikia kolegijai asmenų, kurie tos Šalies vardu pateiks žodinius argumentus ar sakys žodinius paaiškinimus, ir kitų atstovų ar patarėjų, kurie dalyvaus klausyme, sąrašą. Ginčo Šalys į savo delegacijas neįtraukia asmenų, galinčių turėti tiesioginių ar netiesioginių finansinių ar asmeninių interesų. Ginčo Šalys gali prieštarauti bet kokiam minėtų asmenų dalyvavimui procedūrose, nurodydamos tokio prieštaravimo priežastis. Dėl tokio prieštaravimo kolegija sprendžia kiekvieno klausymo pradžioje. 33. Kolegijos klausymai yra vieši, nebent ginčo Šalys nusprendžia, kad jie iš dalies ar visiškai uždari. Tačiau kolegijos posėdžiai yra uždari, kai ginčo Šalis pateikia konfidencialios informacijos, įskaitant komercinę informaciją, tačiau ja neapsiribojant. 34. Užtikrindama, kad Šaliai ieškovei ir Šaliai atsakovei būtų skirta tiek pat laiko, kolegija klausymą organizuoja toliau nurodytu būdu. Argumentavimas a) Šalies ieškovės argumentai; b) Šalies atsakovės argumentai. Priešiniai argumentai a) paneigimas; b) paneigimo paneigimas. 35. Kolegija gali pateikti klausimus bet kuriai ginčo Šaliai bet kuriuo klausymo metu. 36. Kolegija pasirūpina, kad būtų skubiai parengta kiekvieno klausymo stenograma ir perduota ginčo Šalims. 37. Per 10 dienų nuo paskutinės klausymo dienos kiekviena ginčo Šalis gali pateikti papildomą rašytinį pareiškimą dėl bet kokio klausymo metu kilusio klausimo. KLAUSIMAI RAŠTU 38. Kolegija bet kuriuo ginčo nagrinėjimo metu gali vienai ar abiem Šalims pateikti klausimus raštu. Kiekviena iš ginčo Šalių gauna kolegijos klausimų kopiją. 39. Ginčo Šalis tuo pačiu metu pateikia kiekvieno rašytinio atsakymo į kolegijos klausimus kopiją kitai ginčo Šaliai. Per 5 dienas nuo pateikimo kiekvienai ginčo Šaliai suteikiama galimybė raštu pateikti pastabas dėl kitos ginčo Šalies atsakymo. ĮRODYMAI 40. Ginčo Šalys kartu su pirminiu rašytiniu pareiškimu ir atsakomuoju rašytiniu pareiškimu pateikia kuo daugiau įrodymų, pagrindžiančių pateiktus argumentus. Ginčo Šalys taip pat gali pateikti papildomų įrodymų, pagrindžiančių argumentus, pateiktus paneigimo pareiškime ir pareiškime dėl paneigimo. Išimties tvarka ginčo Šalys gali pateikti papildomų įrodymų, jeigu jų atsirado arba ginčo Šalys jų gavo tik pasikeitusios rašytiniais pareiškimais, arba jei kolegija mano, kad tie įrodymai yra aktualūs ir suteikia kitai ginčo Šaliai galimybę pateikti pastabų. KONFIDENCIALUMAS 41. Ginčo Šalys ir jų patarėjai užtikrina kolegijos klausymų konfidencialumą, jei klausymai yra iš dalies ar visiškai uždari pagal 33 taisyklę. Ginčo Šalys ir jų patarėjai konfidencialia laiko informaciją, kurią kita ginčo Šalis pateikė kolegijai ir nurodė, kad ji yra konfidenciali. Jei ginčo Šalis kolegijai pateikia konfidencialią rašytinių pareiškimų versiją, ji kitos ginčo Šalies prašymu ir ne vėliau kaip per 15 dienų po prašymo arba pareiškimo konfidencialios versijos pateikimo dienos (nuo vėlesnės iš jų) taip pat pateikia nekonfidencialią pareiškime pateiktos informacijos santrauką. Šios taisyklės netrukdo Šaliai viešai atskleisti savo pozicijos, jeigu neatskleidžiama konfidenciali komercinė informacija. EX PARTE RYŠIAI 42. Kolegija negali susitikti ar susisiekti su ginčo Šalimi nedalyvaujant kitai Šaliai. 43. Nė vienas kolegijos narys negali su ginčo Šalimi arba abiem Šalimis aptarinėti jokio su ginčo nagrinėjimu susijusio aspekto, jeigu nedalyvauja kiti kolegijos nariai. INFORMACIJA IR TECHNINĖS KONSULTACIJOS 44. Kai prireikia informacijos ir techninių konsultacijų pagal 320 straipsnio 2 dalį, kolegija tokios informacijos ir techninių konsultacijų prašo kuo anksčiau ir bet kokiu atveju ne vėliau kaip likus 15 dienų iki paskutinio klausymo, nebent kolegija įrodo, kad susiklostė išimtinės aplinkybės. 45. Prieš prašydama informacijos ar techninių konsultacijų kolegija nustato informacijos gavimo procedūras, kurių bus laikomasi, ir informuoja apie tai ginčo Šalis. Šios procedūros tai, be kita ko,: a) galimybė ginčo Šalims pateikti kolegijai rašytines pastabas apie faktinius klausimus, kuriuos turi nagrinėti ekspertai, įstaigos ar kiti šaltiniai; b) kolegijos eksperto ar patarėjo nustatymas ir paskyrimas bei laikotarpio, per kurį turi būti pateikiama informacija ir suteikiamos techninės konsultacijos, nustatymas ir c) pakankamas laikotarpis, per kurį ginčo Šalys gali teikti pastabas dėl ekspertų, įstaigų ar kitų šaltinių suteiktos informacijos ar techninių konsultacijų. 46. Kolegija negali techniniu patarėju pasirinkti asmens, turinčio su ginčo nagrinėjimu susijusių finansinių ar asmeninių interesų, arba kurio darbdavys, partneris, bendrininkas ar giminaitis turi panašių interesų. Bet kokiu atveju ekspertų, įstaigų ar kitų šaltinių atrankai taikomi 325 straipsnio 2 dalyje nustatyti reikalavimai. 47. Kai pateikiamas informacijos ar techninių konsultacijų prašymas pagal 320 straipsnio 2 dalį, kolegija svarsto, ar sustabdyti laiko skaičiavimą, kol nebus gauta prašoma informacija. AMICUS CURIAE INFORMACIJA 48. Jeigu ginčo Šalys nesusitaria kitaip, kolegija iš suinteresuotų fizinių ar juridinių asmenų, įsisteigusių ginčo Šalių teritorijose, gali gauti amicus curiae informaciją, jeigu ji pateikiama per 10 dienų nuo kolegijos sudarymo dienos. 49. Ši informacija turi būti: a) datuota ir pasirašyta suinteresuotojo asmens ar jo atstovo; b) parengta kalba ar kalbomis, kurias ginčo Šalys pasirinko pagal 55 taisyklę; c) glausta ir neviršyti 15 spausdintų puslapių, įskaitant priedus, ir d) tiesiogiai susijusi su teisinėmis ir faktinėmis aplinkybėmis, kurias svarsto kolegija. 50. Prie šios informacijos pridedama rašytinė deklaracija, kurioje aiškiai nurodoma: a) informacija apie suinteresuotuosius asmenis, pateikusius minėtą informaciją, įskaitant jų registracijos ir faktinę vietą, veiklos pobūdį, finansavimo šaltinius ir, prireikus, šią informaciją patvirtinančius dokumentus; b) ar suinteresuotieji asmenys turi tiesioginių ar netiesioginių ryšių su bet kuria iš ginčo Šalių, taip pat ar jie yra gavę ar tikisi iš kurios nors ginčo Šalies, kitos vyriausybės, asmens ar organizacijos gauti finansinę ar kitokią pagalbą apskritai arba rengdami minėtą informaciją, ir c) trumpą santrauką, kaip suinteresuotųjų asmenų informacija padėtų išspręsti ginčą. 51. Ši informacija adresuojama kolegijos pirmininkui ir parengta 49 taisyklėje nurodytomis kalbomis. 52. Kolegija nesvarsto amicus curiae informacijos, neatitinkančios pirmiau išdėstytų taisyklių. 53. Kolegija sprendime dėl nagrinėjamo klausimo išvardija visą gautą ir pirmiau išdėstytas taisykles atitinkančią amicus curiae informaciją. Kolegija sprendime dėl nagrinėjamo klausimo neprivalo nagrinėti tokiuose pareiškimuose pateiktų faktinių arba teisinių argumentų. Bet kokie pareiškimai, kuriuos kolegija gavo pagal šias taisykles, perduodami ginčo Šalims, kad jos galėtų pateikti pastabų. SKUBOS ATVEJAI 54. 313 straipsnio 3 dalyje nurodytais skubos atvejais kolegija tinkamai koreguoja šiose taisyklėse nustatytus terminus. GINČO NAGRINĖJIMO PROCEDŪRŲ KALBA, VERTIMAS RAŠTU IR ŽODŽIU 55. 310 straipsnyje nurodytų konsultacijų metu ir ne vėliau kaip 11 taisyklėje nurodytame posėdyje ginčo Šalys bando susitarti dėl kolegijos procedūrų darbo kalbos (-ų), t. y. anglų, ispanų arba abiejų šių kalbų, vartojimo. 56. Kolegijos nutarimai, įskaitant kolegijos nutarimą dėl nagrinėjamo klausimo, rengiami ir skelbiami kalba ar kalbomis, kurias pasirinko ginčo Šalys. Kolegijos nutarimų vertimo išlaidas ginčo Šalys pasidalija po lygiai. 57. Kiekviena ginčo Šalis pati dengia bet kokio kito jai reikalingo vertimo raštu išlaidas. PROCEDŪRINIŲ LAIKOTARPIŲ APSKAIČIAVIMAS 58. Kai pagal atitinkamą antraštinę dalį, šias taisykles ar kolegijos sprendimą turi įvykti veiksmas, procedūros etapas ar klausymas iki nustatytos dienos ar įvykio, tą dieną ar vėliau, nustatyta diena ar įvykio data neįskaičiuojamos į laikotarpius, numatytus atitinkamoje antraštinėje dalyje, šiose taisyklėse ar nustatytus kolegijos. 59. Visi laikotarpiai, nustatyti atitinkamoje antraštinėje dalyje ar šiose taisyklėse, apskaičiuojami nuo dienos, kurią prašymas, pranešimas, rašytinis pareiškimas ar kitas dokumentas buvo perduotas dokumentą gaunančiai Šaliai. 60. Pagal 4 taisyklę laikas nuo dokumento pristatymo iki faktinio jo gavimo į procedūrinius laikotarpius neįskaičiuojamas. 61. Jeigu Šalis gauna dokumentą ne tą pačią dieną, kurią tą patį dokumentą gavo kita Šalis, kiekvienas laikotarpis, kuris nustatomas pagal gavimo dieną, skaičiuojamas nuo vėlesnės to dokumento gavimo dienos. 62. Jeigu laikotarpis baigiasi dieną, kuri yra vienos ar abiejų ginčo Šalių oficiali švenčių diena, jis pratęsiamas iki kitos darbo dienos. IŠLAIDOS 63. Kolegijos narių, padėjėjų, ekspertų, įstaigų ar kitų šaltinių, paskirtų pagal 320 straipsnį, užmokesčio, jų transporto, apgyvendinimo ir kitas reikalavimus atitinkančias išlaidas, taip pat bendrąsias kolegijos veiklos administravimo išlaidas ginčo Šalys pasidalija po lygiai, pagal kolegijos pateiktą prašymą atlyginti išlaidas, nebent kolegija nustato, kad susiklostė išimtinės aplinkybės[5]. 64. Kolegijos nariai kaupia išsamią ir smulkią informaciją apie visas patirtas susijusias išlaidas ir kartu su pagrindžiančiais dokumentais pateikia pagal 67 taisyklę Šalių paskirtai tarnybai prašymą atlyginti išlaidas, kad būtų sumokėtas atlyginimas ir padengtos išlaidos. Tos pačios nuostatos taikytinos padėjėjams ir asmenims, paskirtiems pagal 320 straipsnį, nes tai yra susiję su jų konkrečiu kolegijos nario ar pačios kolegijos padėjėjo, taip pat ekspertų, įstaigų ar kitų šaltinių, teikiančių informaciją ir technines konsultacijas, vaidmeniu. 65. Asociacijos taryba, atsižvelgdama į PPO standartus, nustato, kokios pirmiau minėtų asmenų išlaidos atitinka reikalavimus, taip pat kokį atlyginimą ir išmokas jiems mokėti. 66. Pirmiau išdėstytos taisyklės taip pat taikomos bet kokiam tarpininkui pagal tarpininkavimo procedūrą. PASKIRTOJI GINČO SPRENDIMO PROCEDŪROS IR TARPININKAVIMO PROCEDŪROS TARNYBA 67. Kiekviena Šalis: a) paskiria tarnybą, kuri atliks atitinkamose šių taisyklių dalyse nurodytas funkcijas, ir b) praneša Asociacijos komitetui apie paskirtosios tarnybos faktinę vietą. 68. Visi pranešimai ir dokumentai, nurodyti antraštinėje dalyje „Ginčų sprendimas“, Darbo tvarkos taisyklėse ir antraštinėje dalyje „Tarpininkavimo procedūra“, pateikiami per šią tarnybą. KITOS PROCEDŪROS 69. Darbo tvarkos taisyklės taip pat taikomos procedūroms, nustatytoms 315 straipsnio 3 dalyje, 316 straipsnio 2 dalyje, 317 straipsnio 3 dalyje ir 318 straipsnio 2 dalyje. Tačiau Darbo tvarkos taisyklėse nustatyti laikotarpiai koreguojami pagal specialiuosius laikotarpius, numatytus kolegijos sprendimui priimti vykdant minėtas kitas procedūras. ATITIKTIS ANTRAŠTINEI DALIAI IR TAISYKLĖMS 70. Šalys ir kolegija užtikrina, kad jų atstovai, patarėjai, padėjėjai ir kiti asmenys, dalyvaujantys procedūrose pagal antraštinę dalį ir šias taisykles, laikytųsi atitinkamų nuostatų bei bet kokių papildomų taisyklių, dėl kurių susitaria Šalys arba kurias priima kolegija. ES IR CENTRINĖS AMERIKOS ASOCIACIJOS TARYBOS SPRENDIMO Nr. 2/[…] B PRIEDAS [data] Kolegijos narių ir tarpininkų elgesio kodeksas Apibrėžtys 1. Šiame Elgesio kodekse vartojamos šios terminų apibrėžtys: a) Susitarimas – susitarimas, kuriuo steigiama Europos Sąjungos bei jos valstybių narių ir Centrinės Amerikos asociacija; b) antraštinė dalis – Susitarimo X antraštinė dalis „Ginčų sprendimas“; c) straipsnis – atitinkamas Susitarimo straipsnis; d) padėjėjas – asmuo, paskirtas kolegijos nario ar kolegijos, atliekantis tyrimus arba padedantis kolegijos nariui ar kolegijai ginčo sprendimo tikslais; e) kandidatas – asmuo, kurio kandidatūrą galima svarstyti renkantis kolegijos narius pagal 310 straipsnį; f) tarpininkas – asmuo, vykdantis tarpininkavimo procedūrą pagal Susitarimo XI antraštinę dalį „Tarpininkavimo dėl netarifinių priemonių procedūra“; g) narys arba kolegijos narys – pagal 312 straipsnį sudarytai kolegijai priklausantis asmuo; h) procedūra – jei nenurodyta kitaip, ginčo sprendimo sudarant kolegiją procedūra, kaip nustatyta antraštinėje dalyje, ir i) darbuotojai – nario atžvilgiu tai yra nario vadovaujami ir kontroliuojami asmenys, išskyrus padėjėjus. Pareigos proceso metu 2. Kad ginčo sprendimo procedūra ir tvarka būtų sąžiningos ir nešališkos, kiekvienas kandidatas ir narys vengia netinkamai elgtis ir neleidžia pasireikšti netinkamam elgesiui, yra nepriklausomas ir nešališkas, vengia tiesioginių ir netiesioginių interesų konfliktų ir griežtai laikosi aukščiausių gero elgesio standartų. Buvę nariai privalo laikytis šio Elgesio kodekso skyriuose „Buvusių narių įsipareigojimai“ ir „Konfidencialumas“ nustatytų įsipareigojimų. Įsipareigojimai dėl atskleidimo 3. Kandidatas, prieš pranešdamas apie savo sutikimą būti kolegijos nariu, svarsto ir, prireikus, atskleidžia bet kokius interesus, ryšius ar kitas aplinkybes, kurie gali paveikti nario nešališkumą arba tikėtina, kad gali pasireikšti netinkamu elgesiu arba tendencingumu nagrinėjant ginčą. Todėl kandidatas deda visas deramas pastangas, kad išsiaiškintų minėtus interesus, ryšius ir kitas aplinkybes. 4. Neapsiribojant pirmiau nurodyta bendro pobūdžio informacija, kandidatai sąžiningai atskleidžia: a) bet kokius finansinius ar asmeninius interesus, susijusius su : i) ginčo sprendimo procedūra ar jos rezultatais ir ii) teisminėmis, administracinėmis ar arbitražo procedūromis, kuriomis sprendžiami klausimai, kuriems procedūros, dėl kurių svarstomas kandidatas, gali padaryti tiesioginį ar netiesioginį poveikį; b) bet kokius kandidato darbdavio, partnerio, bendrininko ar šeimos nario finansinius interesus, susijusius su: i) ginčo sprendimo procedūra ar jos rezultatais ir ii) teisminėmis, administracinėmis ar arbitražo procedūromis, kuriomis sprendžiami klausimai, kuriems procedūros, dėl kurių svarstomas kandidatas, gali padaryti tiesioginį ar netiesioginį poveikį; c) bet kokius esamus ar buvusius finansinius, verslo, profesinius, šeiminius, socialinius ar darbo santykius su bet kuria iš Šalių ar jų atstovais ar patarėjais, ar bet kokius tokio pobūdžio santykius su kandidato darbdaviu, partneriu, bendrininku ar šeimos nariu, ir d) bet kokias kitas aplinkybes, dėl kurių gali atsirasti ar pasireikšti tendencingumas ar šališkumas. 5. Siekiant laikytis 3 ir 4 dalių reikalavimų, visi kandidatai, atrinkti tapti kolegijos nariais ir pritarę savo paskyrimui, turi užpildyti pirminę deklaraciją dėl atskleidimo. Deklaracija drauge su sutikimu būti paskirtam perduodama visoms Šalims apsvarstyti. 6. Paskirtas narys ir toliau deda visas deramas pastangas, kad sužinotų apie bet kokius šio Elgesio kodekso 3 ir 4 dalyse nurodytus interesus, ryšius ar dalykus, ir juos atskleidžia. Įsipareigojimas dėl atskleidimo yra nuolatinė nario pareiga atskleisti visus tokius interesus, ryšius ar dalykus, kurie gali iškilti bet kuriame ginčo nagrinėjimo etape. Narys atskleidžia tokius interesus, ryšius ar kitas aplinkybes, raštu informuodamas Šalis, kad jos galėtų tai apsvarstyti, o kopiją pateikia Asociacijos komitetui. 7. Narys praneša Asociacijos komitetui tik apie dalykus, susijusius su faktiniais arba galimais šio Elgesio kodekso pažeidimais, kad Šalys tuos dalykus apsvarstytų. Narių pareigos 8. Sutikęs būti kolegijos nariu asmuo visos ginčo nagrinėjimo procedūros metu privalo kruopščiai ir veiksmingai vykdyti savo pareigas, būti sąžiningas ir uolus. 9. Narys nagrinėja ir sprendžia tik ginčo nagrinėjimo metu iškeltus bei sprendimui priimti reikalingus klausimus ir šios pareigos neperleidžia jokiam kitam asmeniui. 10. Narys imasi visų reikiamų veiksmų, kad užtikrintų, jog jo padėjėjai ir personalas yra informuoti apie Elgesio kodekso skyriuose „Pareigos proceso metu“, „Įsipareigojimai dėl atskleidimo“, „Narių nepriklausomumas, nešališkumas ir teisės“, „Buvusių narių įsipareigojimai“ ir „Konfidencialumas“ nustatytus reikalavimus ir jų laikosi. 11. Narys nepalaiko su ginčo nagrinėjimu susijusių ex parte ryšių. Narių nepriklausomumas, nešališkumas ir teisės 12. Narys turi būti nepriklausomas ir nešališkas, neleisti pasireikšti netinkamam elgesiui, šališkumui ar tendencingumui, jam neturi įtakos asmeniniai ar kitų asmenų interesai, išorinis spaudimas, politiniai sumetimai, visuomenės protestai, palankumas Šaliai arba kritikos baimė. 13. Narys nei tiesiogiai, nei netiesiogiai neprisiima jokių įsipareigojimų ir nesiekia jokios naudos, jeigu tai nors kiek trukdo arba gali trukdyti tinkamai vykdyti nario pareigas. 14. Narys negali naudotis savo naryste kolegijoje, kad patenkintų asmeninius ar privačius interesus, ir vengia veiksmų, kurie galėtų sukelti įspūdį, kad kiti asmenys gali jį kaip nors paveikti. 15. Narys negali leisti, kad finansiniai, verslo, profesiniai, šeiminiai ar socialiniai santykiai ar įsipareigojimai paveiktų nario elgesį arba nuomonę. 16. Narys turi vengti užmegzti ryšius ar įgyti finansinių ar kitų asmeninių interesų, kurie gali paveikti nario nešališkumą arba tikėtina, kad gali pasireikšti netinkamu elgesiu, šališkumu arba tendencingumu. 17. Nė vienas narys neriboja ir neatima kitų narių teisės ir pareigos visapusiškai dalyvauti sprendžiant atitinkamus procedūros klausimus. Buvusių narių įsipareigojimai 18. Visi buvę nariai turi vengti veiksmų, kurie gali sukelti įspūdį, jog vykdydamas pareigas narys buvo tendencingas arba galėjo pasipelnyti iš kolegijos sprendimo. Konfidencialumas 19. Narys arba buvęs narys niekada neatskleidžia neviešos informacijos, kuri yra susijusi su ginčo nagrinėjimo procedūra arba buvo gauta šios procedūros metu, arba ja nesinaudoja kitiems tikslams, išskyrus to ginčo nagrinėjimą, ir niekada neatskleidžia šios informacijos arba ja nesinaudoja, kad įgytų asmeninės naudos, suteiktų naudos kitiems arba pakenktų kitų asmenų interesams. 20. Narys neatskleidžia kolegijos nutarimo dėl nagrinėjamo klausimo ar jo dalių anksčiau nei jis paskelbiamas pagal antraštinę dalį. 21. Narys ar buvęs narys niekada neatskleidžia kolegijos svarstymų, kito nario nuomonės ar bet kokio kito neviešo procedūros aspekto. Tarpininkai 22. Šiame Elgesio kodekse aprašyta tvarka, taikoma nariams arba buvusiems nariams, mutatis mutandis taikoma tarpininkams. III PRIEDAS ES IR CENTRINĖS AMERIKOS ASOCIACIJOS TARYBOS SPRENDIMAS Nr. 3/[…] [data] kuriuo priimamas kolegijos narių sąrašas ES IR CENTRINĖS AMERIKOS ASOCIACIJOS TARYBA, atsižvelgdama į Europos Sąjungos bei jos valstybių narių ir Centrinės Amerikos asociacijos susitarimą (toliau – Susitarimas), visų pirma į jo 6 ir 325 straipsnius, kadangi: (1) vadovaujantis 6 straipsnio 1 dalimi, Asociacijos taryba įgaliojama priimti sprendimus Susitarime nustatytais atvejais; (2) vadovaujantis 325 straipsnio 1 dalimi, Asociacijos taryba sudaro trisdešimt šešių asmenų, pageidaujančių ir galinčių būti kolegijos nariais pagal Susitarimo X antraštinę dalį „Ginčų sprendimas“, sąrašą, NUSPRENDĖ: Vienintelis straipsnis Priimamas kolegijos narių sąrašas, kaip nustatyta priede. Šis sprendimas įsigalioja jo priėmimo dieną. Priimta ... xxxx. ES ir Centrinės Amerikos Asociacijos tarybos vardu […] Kosta Rikos vardu || […] Salvadoro vardu || […] Gvatemalos vardu || || […] Hondūro vardu || […] Nikaragvos vardu […] Europos Sąjungos vardu || […] Panamos vardu ES IR CENTRINĖS AMERIKOS ASOCIACIJOS TARYBOS SPRENDIMO Nr. 3/[…] PRIEDAS [data] KOLEGIJOS NARIŲ SĄRAŠAS Kosta Rikos pasiūlyti kolegijos nariai 1. Ernesto Fernández Monge 2. Federico Valerio de Ford Salvadoro pasiūlyti kolegijos nariai 1. Cesar Ernesto Salazar Grande 2. Harold C. Lantan Gvatemalos pasiūlyti kolegijos nariai 1. Ada Lissette Redondo Aguilera 2. Julio Roberto Bermejo Quiñones Hondūro pasiūlyti kolegijos nariai 1. Ulises Mejía León-Gómez 2. Roberto Herrera Cáceres Nikaragvos pasiūlyti kolegijos nariai 1. Mauricio Herdocia 2. José René Orúe Panamos pasiūlyti kolegijos nariai 1. Yavel Francis Lanuza 2. Francisco Álvarez De Soto ES pasiūlyti kolegijos nariai 1. Giorgio Sacerdoti (Italija) 2. Ramon Torrent (Ispanija) 3. Jacques Bourgeois (Belgija) 4. Pieter Jan Kuijper (Nyderlandai) 5. Claus-Dieter Ehlermann (Vokietija) 6. Jan Wouters (Belgija) 7. Laurence Boisson de Chazournes (Prancūzija) 8. Helene Ruiz Fabri (Prancūzija) 9. Meinhard Hild (Vokietija) 10. Claudio Dordi (Italija) 11. Kim Van der Borght (Belgija) 12. Markus Krajewski (Vokietija) Pirmininkai 1. Craig Van Graastek (JAV) 2. Miriam Mercedes Maroun Marun (Venesuela) 3. Hugo Perezcano Díaz (Meksika) 4. Ignacio Suárez Anzorena (Argentina) 5. Carlos Vejar (Meksika) 6. Didier Chambovey (Šveicarija) 7. Shotaro Oshima (Japonija) 8. Jenniffer Hilman (JAV) 9. Luiz Olavo Baptista (Brazilija) 10. Kirsten Hilman (Kanada) 11. Juan Antonio Buencamino (Filipinai) 12. David Unterhalter (Pietų Afrika) IV PRIEDAS ES IR CENTRINĖS AMERIKOS ASOCIACIJOS TARYBOS SPRENDIMAS Nr. 4/[…] [data] kuriuo priimamas Prekybos ir darnaus vystymosi ekspertų sąrašas ES IR CENTRINĖS AMERIKOS ASOCIACIJOS TARYBA, atsižvelgdama į Europos Sąjungos bei jos valstybių narių ir Centrinės Amerikos asociacijos susitarimą (toliau – Susitarimas), visų pirma į jo 6 ir 297 straipsnius, kadangi: (1) vadovaujantis 6 straipsnio 1 dalimi, Asociacijos taryba įgaliojama priimti sprendimus Susitarime nustatytais atvejais; (2) vadovaujantis 297 straipsnio 2 dalimi, Asociacijos taryba patvirtina septyniolikos ekspertų, turinčių aplinkos teisės, tarptautinės prekybos ar ginčų pagal tarptautinius susitarimus sprendimo patirties, sąrašą ir septyniolikos ekspertų, turinčių darbo teisės, tarptautinės prekybos ar ginčų pagal tarptautinius susitarimus sprendimo patirties, sąrašą, NUSPRENDĖ: Vienintelis straipsnis Priimamas Prekybos ir darnaus vystymosi ekspertų sąrašas, kaip nustatyta priede. Šis sprendimas įsigalioja jo priėmimo dieną. Priimta ... xxxx. ES ir Centrinės Amerikos Asociacijos tarybos vardu […] Kosta Rikos vardu || […] Salvadoro vardu || […] Gvatemalos vardu || || […] Hondūro vardu || […] Nikaragvos vardu […] Europos Sąjungos vardu || […] Panamos vardu ES IR CENTRINĖS AMERIKOS ASOCIACIJOS TARYBOS SPRENDIMO Nr. 4/[…] PRIEDAS [data] Prekybos ir darnaus vystymosi ekspertų sąrašas Aplinkos teisės, tarptautinės prekybos ar ginčų pagal tarptautinius susitarimus sprendimo ekspertai Nacionalinių ekspertų sąrašas 1. Marieta Lizano Martínez 2. Alma Carolina Sánchez Fuentes 3. Francisco Khalil de León Barrios 4. Mario Noel Vallejo Larios 5. Javier Guillermo Hernández Munguía 6. Alexis Xavier Rodríguez Almanza 7. Joost Pauwelyn 8. Jorge Cardona 9. Karin Lukas 10. Hélène Ruiz Fabri 11. Laurence Boisson de Chazournes 12. Geert Van Calster Pirmininkai (asmenys, kurie nėra Šalių piliečiai) 1. Claudia de Windt 2. Juan Carlos Urquidi Fell 3. Elizabeth Jaramillo Escobar 4. Janice Bellace 5. Arthur Appleton Darbo teisės, tarptautinės prekybos ar ginčų pagal tarptautinius susitarimus sprendimo ekspertai Nacionalinių ekspertų sąrašas 1. Manuel Francisco Umaña Soto 2. Carolina Morán 3. Mario Fuentes Destarac 4. Arnando Urtecho López 5. Adrián Meza 6. Rolando Murgas Torraza 7. Eddy Laurijssen 8. Jorge Cardona 9. Karin Lukas 10. Hélène Ruiz Fabri 11. Laurence Boisson de Chazournes 12. Geert Van Calster Pirmininkai (asmenys, kurie nėra Šalių piliečiai) 1. Emilio Morgado Velenzuela 2. Juan Mailhos Gutiérrez 3. Jill Murray 4. Ross Wilson 5. Janice Bellace [1] Kalbant apie Susitarimo IV dalį, šios funkcijos Asociacijos komitetas turi laikytis glaudžiai bendradarbiaudamas su koordinatoriais, paskirtais pagal Susitarimo 347 straipsnį. [2] Tai reguliarių švenčių dienos, įskaitant religines ir istorines šventes (tačiau jomis neapsiribojant), taip pat bet kokios kitos nereguliarios šventės. [3] Derybininkų pastaba: CA toliau svarstys reikmę nustatyti papildomų taisyklių tiems atvejams, kai nėra nei išsiuntimo, nei gavimo registracijos. [4] Šioje taisyklėje numatytų konsultacijų rezultatai kolegijai nėra privalomi. [5] Derybininkų pastaba: Derybininkai susitaria, kad visas išlaidas, susijusias su kolegija ir jos darbu, ginčo Šalys padengia lygiomis dalimis. Ginčo Šalys taip pat susitaria, kad jei viena iš Šalių tyčia kenkia ar kitaip trukdo vykdyti ginčų sprendimo procedūras, kolegija gali nuspręsti, kad ta Šalis padengtų didesnę išlaidų dalį.